Музей, размешчаны ў колішнім ваенным гарадку ў глыбі Уручча (вуліца Герояў 120 дывізіі), ствараўся ў 1978 годзе як ведамасная ўстанова Чырвонасцяжнай Беларускай ваеннай акругі. Сёння ён падпарадкаваны Міністэрству абароны суверэннай дзяржавы, але многае ў ягонай структуры і канцэптуальнай пабудове з таго часу засталося нязменным. Я б сказаў, што ён не столькі беларускі, колькі менавіта постсавецкі. Гэта не загана. Асабіста я з павагай стаўлюся да савецкай гісторыі. Але музей з такім гучным тытулам, усё ж, мусіць быць іншым.